HERÈNCIA D’UN SOL GEN

1.- En el tomàquet, el fruit de color vermell és dominant sobre el de color groc. Suposeu que una planta homozigòtica de fruits vermells s’encreua amb una de fruits grocs. Determineu: 
a)El fenotips de les plantes de la F1 i de la F2. 
b)Les proporcions fenotípiques de la descendència d’un encreuament entre plantes de la F1 i el progenitor de fruits grocs.
2. -Dues femelles de ratolí de pelatge negre s’encreuen amb un mateix mascle de pelatge marró. La primera femella produeix una descendència formada per 9 ratolins negres i 7 marrons, i la segona una descendència formada per 14 ratolins negres. 
a) Quin és el mecanisme d’herència d’aquest caràcter en el ratolí?
b) Quins són els genotips dels pares?
3. -El pèl de color negre en els cobai és un caràcter dominant, el blanc és el recessiu. Quan un cobai pur negre es creua amb un cobai blanc, quina fracció de la F2 s’espera que sigui heterozigòtica?
4.- El pèl de color negre en els cobais és un caràcter dominant, el blanc és el recessiu. Varis cobais negres amb el mateix genotip són aparellats i produeixen 29 fills negres i 9 blancs. Quina és la vostra predicció sobre el genotip dels pares?
Si un cobai negre femella se li fa un creuament prova i produeix al menys un descendent blanc, determineu:
a) El genotip i el fenotip del progenitor patern que ha produït la descendència blanca. 
b) El genotip d’aquesta femella.
5.- A Drosophila, els ulls de color sípia es deuen al seu al·lel recessiu s, i el color comú, ulls vermells, al seu al·lel dominant s+. Si es creuen femelles d’ulls sípia amb mascles comuns purs, quines proporcions fenotípiques i genotípiques podem esperar en la F2?
6. -A l’herba talpera, el caràcter flors vermelles és dominant sobre les flors blanques. Una planta de flors vermelles, per autofecundació, va produir una descendència formada per 28 plantes de flors vermelles i 10 plantes de flors blanques. 
a) A quina proporció s’ajusten els valors: 28 plantes amb flors vermelles: 10 plantes amb flors blanques?
b) Què us indica aquesta proporció respecte al genotip de la planta progenitora?
c) Quina proporció de les 28 plantes amb flors vermelles de la descendència són homozigòtiques?
7.- A les poblacions d’indis de les tribus Hopi i Zuni, al sud-oest d’Amèrica del Nord, hi ha una freqüència d’albinisme relativament alta. L’albinisme és determinat per un al·lel recessiu a autosòmic. Un home i una dona pigmentats de la tribu, tots dos amb un pare albí, tenen dos descendents. 
a) Quina probabilitat hi ha que sigui albí almenys un dels dos descendents?
b) Quina probabilitat hi ha que un sigui albí i l’altre no?

8. Se sap que la fibrosi quística s’hereta com una anomalia determinada per un gen autosòmic recessiu. La família del pedigrí presenta alguns casos d’aquesta malaltia.

a) [bookmark: _GoBack][image: http://www.ub.edu/geneticaclasses/pau/98SIE/im_02.jpg]Especifiqueu els genotipus possibles de cadascun dels individus del pedigrí. 
b) Quina és la probabilitat que la persona  II-3 sigui portadora de l’al·lel de la fibrosi quística? Justifiqueu-ho. 
c) La fibrosi quística està provocada per una alteració que afecta només a tres nucleòtids d’un gen. Com podríeu explicar que aquest fet comporti l’aparició d’una malaltia tan greu? 

9. [image: http://www.ub.edu/geneticaclasses/pau/00SIE/6.jpg]L’hemacromatosi és un trastorn hereditari que provoca una acumulació excessiva de ferro a l’organisme. L’alteració és deguda a un gen localitzat al braç curt del cromosoma 6. El pedigrí següent correspon a una família amb individus afectats per hemacromatosi. 
               Quin patró d’herència (dominant o recessiu; 
               autosòmic o lligat al sexe) correspon al gen de 
               l’hemacromatosi? Expliqueu-ho i escriviu el
               genotip dels individus I1 i  III1. 

10.    Aquest és un fragment adaptat d'un article aparegut a l'octubre de 2001 al diari El País:    " Una de cada 3.500 persones nascudes pateix fibrosi cística, la malaltia genètica mortal  és freqüent al nostre àmbit. Es tracta d'una alteració hereditària que es pot presentar si     el pare i la mare són portadors del gen defectuós i el transmeten conjuntament al fill o  la filla. 
               Es calcula que una de cada 25 persones en les poblacions occidentals és portadora del
               gen responsable de la malaltia. Aproximadament 1.600.000 espanyols són portadors
               d'aquest gen defectuós".
a)  A partir de la informació del text, quin patró d'herència presenta la fibrosi cística?   Responeu una de les quatre opcions i expliqueu la vostra elecció.
            1- autosòmica lligada al sexe         2- recessiva lligada al sexe 
                3- autosòmica recessiva                                                     4- autosòmica dominant
b) Elaboreu un pedigrí, tot indicant el genotip de cada individu, on el pare i la mare siguin normals i els seus tres fills (un noi i dues noies), les dues noies siguin normals      homozigòtiques i el noi estigui afectat per fibrosi cística.
c) Expliqueu, basant-vos en la informació que us proporciona el text, perquè són poc convenients els encreuaments consanguinis (entre parents propers).

11. El grup de recerca català del centre de Genètica Mèdica de l’IRO ha descobert un gen, en una     petita regió del cromosoma 13, que es relaciona amb un tipus de sordesa hereditària. La  majoria de les famílies estudiades afectades de sordesa han mostrat mutacions d’aquest gen. 
                El grup de recerca va localitzar pacients sords que eren fills de dos progenitors que hi 
                sentien  bé. Segons això, quin és el patró d’herència d’aquest gen del cromosoma 13?
                Feu l’esquema de l’encreuament corresponent a la situació explicada, indicant  els 
                genotipus i fenotipus dels individus. Descriviu la nomenclatura que utilitzeu.

